El Fòrum IMAST 2018 d’Ontinyent aprofundirà en la gestió del coneixement i la innovació en la col·laboració públic-privada | Ontinyent\nEl Fòrum IMAST 2018 d’Ontinyent aprofundirà en la gestió del coneixement i la innovació en la col·laboració públic-privada\nEl Centre Cultural de Caixa Ontinyent acollirà el proper dijous 18 d’octubre la que serà la VII Edició del Fòrum I+T de la ciutat, jornada d’innovació i tecnologia organitzada per l’Ajuntament i el Clúster Innovall. Enguany el fòrum aprofundirà en la gestió del coneixement i la innovació en la col·laboració públic-privada, amb taules redones i xerrades sobre aspectes com la relació de la innovació amb la internacionalització, l’economia circular o la incorporació del talent al món empresarial. El fòrum està obert al públic en general, però especialment adreçat a empresariat, representants polítics, persones emprenedores i estudiants de l'àmbit tecnològic.\nLa 1ª tinent d’alcalde i regidora d’Innovació de l’Ajuntament d’Ontinyent, Rebeca Torró, destacava que “el propòsit d'aquest Fòrum de caràcter públic és promoure la innovació, la tecnologia i el coneixement entre la societat. Per açò, cada any l'Ajuntament i el Clúster Innovall convidem a ponents de rellevància capaces d'acostar a la població iniciatives reals innovadores que estan succeint-se en l'actualitat, tot generant al seu torn un espai obert i de diàleg amb l’objectiu últim de generar riquesa i qualitat de vida en el nostre territori”, assenyalava.\nLa jornada començarà a les 09:30h amb l’acte d’obertura que correrà a càrrec de l’alcalde d’Ontinyent, Jorge Rodríguez i del President d’Innovall, Rafael Pla. Cap a les 10 del matí, començarà oficialment el Fòrum IMAST 2018 amb una conferència sobre el procés d’internacionalització de les empreses a càrrec de Rasmy Mezyed, representant d’IVACE Internacional. Durant la seua exposició mostrarà el model nòrdic com a paradigma i la possibilitat d’internacionalitzar-se amb ells. Després d’una breu pausa, la jornada continuarà amb una taula redona que comptarà amb representants del sector públic sanitari valencià com la directora general d’Investigació, Innovació, Tecnologia i Qualitat, Ana Mª Ávila; la gerent del Departament de Salut Xàtiva-Ontinyent, Margarita Llaudes i l'assistent de Direcció i Càtedra FISABIO, Patricia Fernández. La taula servirà per exposar les col·laboracions entre el sector públic de la salut i del sector privat empresarial per oferir solucions que milloren la qualitat de vida dels pacients. A continuació, hi haurà una segon taula redona que comptarà amb la presència del CEO Global Tech Strategies, Rafael de la Cuadra i del President d’Innovall, Rafael Pla així com líders de la Innovació Tecnològica i l’Economia Circular que recentment han sigut seleccionats per la “Advanced Leadership Foundation” i COTEC (Fundació per a la Innovació) per la seua trajectòria professional. Durant el debat s’exposaran els beneficis per a la indústria i la nostra societat de l’economia circular front l’economia lineal.


Llibreta rajola hidràulica I - Llibretes de fabricació artesanal de Cerusa\nLa llibreta rajola hidràulica I és el regal perfecte per tota persona apassionada de l’escriptura, els viatges i per tots els enamorats de la vida als que els hi agrada prendre nota de cada instant memorable. Cada exemplar està fet de forma completament artesanal, amb materials 100% reciclables i sostenibles. Aquesta llibreta rajola hidràulica I és de producció limitada a uns pocs exemplars, el que la converteix en un regal únic.\nquantitat de Llibreta rajola hidràulica I\nLa llibreta rajola hidràulica I és el regal perfecte per tota persona apassionada de l’escriptura, els viatges i per tots els enamorats de la vida als que els hi agrada prendre nota de cada instant memorable. Cada exemplar està fet de forma completament artesanal, amb materials 100% reciclables i sostenibles. La llibreta rajola hidràulica I és de producció limitada a uns pocs exemplars, el que la converteix en un regal únic.


Excel•lent fi de temporada dels palistes a la Sobeka Cup - CN BANYOLES\nExcel•lent fi de temporada dels palistes a la Sobeka Cup\nPIRAGÜISME · 17.09.2015\nEl passat cap de setmana una expedició de més de 50 palistes van desplaçar-se fins a Bèlgica per prendre part a la Sobeka Cup, la prova que suposava el final de la temporada per la secció després de gairebé 7 mesos de dures competicions.\nLa competició va comptar amb participació de diferents clubs de Bêlgica i Espanya i el Club Natació Banyoles va ser un dels que més medalles va aconseguir. Es van obtenir 19 medalles d’or, 14 de plata i 21 de bronze.\nEn categoria sènior, es van obtenir un total de 6 victòries que van ser per al K2 d’Albert Martí i David Darné en 200m (35”96); el K1 d’Albert Corominas en 5000m (22’23”); el K4 500 de Valderas i Pèlachs junt amb Walters i Roberts (2’03”76); el K4 1000m de Sànchez – Corominas – Busquets – Caixàs; el K1 de Pol Busquets als 1000m (3’52”36); i el K2 1000m de Albert Martí i Pau Tubert (3’39”15). En veterà, Anna Valderas van imposar-se als 200 metres amb 58”33.\nEn categoriajuvenil és on més victòries es van aconseguir: un total de 9. Laia Pèlachs va guanyar el K1 200m (47”02), el 500 (2’17”28) i el 5.000 (24’35”); i junt amb Mar Duran va imposar-se en el K2 500 (2’02”60) i el 200 (49”61). El K4 femení va guanyar amb 2’08”16 als 500 metres i el K2 de Sara Vilanova i Emma Serramitjana també en 5000m (25’32”). En nois, el K2 de David Darné i Marc Serra va guanyar el 5000m (22’12”) i el K4 de Barrachina, Darné, Muñoz i Serra va parar el cronòmetre en 3’49”74 als 1000m.\nLes altres 2 medalles van ser per als cadets del club. Lluc Serramitjana va guanyar el C1 200m (54”15), mentre que Víctor Molero i Serramitjana van fer-ho al C1 1000m (6’01”08)


TRANSFORMAR LA UNIVERSITAT, , ISBN: 9788491809319\n978-84-9180-931-9 / 9788491809319\nLa pandémia de la COVID-19 ha posat en una situació difícil l´educació superior i, consegüentment, la universitat com el seu actor principal. Si a principis del 2020 tothom parlava de la necessária transformació de la universitat, al comenÇament del 2022 aquesta transformació es percep no només com a més urgent, sinó com a molt més complexa. Aquest llibre presenta la síntesi de l´estudi realitzat amb onze entrevistes a experts dels cinc continents: una visió global, en sentit territorial, experiencial i també filosófic i ideológic. Un acostament coral a un problema enormement complex. Els resultats posen de manifest la necessitat de fer front a tots els reptes derivats d´un moment de transformació des d´una perspectiva integral, que percebi la universitat com un tot. Una universitat que contribueix al desenvolupament de cada persona, peró també al de la societat com a col?lectiu. Una universitat integral.\nDOCTORAS HONORIS CAUSA POR LA UNIVERSIDAD DE SALAMANCA


“One Planet One Ocean” és el lema de la Comissió Oceanogràfica Intergovernamental de la UNESCO (COI-UNESCO), organitzadora, conjuntament amb la Oceanography Society i la FNOB, de la 2nd International Ocean Research Conference (IORC), que s'ha celebrat a Barcelona del 17 al 21 de novembre de 2014, gairebé deu anys després de la IORC inaugural, que va tenir lloc a París en 2005, per iniciativa de la COI de la UNESCO i la Oceanography Society.\nLa conferència ha estat una oportunitat per a la comunitat científica per planificar conjuntament la dècada vinent de col·laboració internacional en qüestions de ciència marina i tecnologia, amb l'objectiu de millorar la gestió dels oceans.\nL'esdeveniment ha emmarcat el vessant científic i de salvaguarda mediambiental de la Barcelona World Race. De fet, per primera vegada la navegació oceànica s'ha alineat amb l'oceanografia per protegir l'oceà.\nEl lema “One Planet One Ocean” ha estat escollit a més per batejar un dels vaixells de l'escuderia de la FNOB que ha participat en la Barcelona World Race 2014/15, el que han tripulat Aleix Gelabert i Didac Costa, i que ha servit com a plataforma per a la conscienciació ambiental.\nEl mar és el lloc de treball i l'arena esportiva per als navegants, que es converteixen d'aquesta forma en testimonis de primera línia dels impactes del canvi climàtic sobre l'oceà. La comunitat de la vela té doncs una relació única amb el mar. Per aquest motiu són els millors ambaixadors per sensibilitzar sobre la problemàtica dels efectes del canvi climàtic sobre el planeta.\nAleix Gelabert i Didac Costa han format la tripulació escollida per a aquest paper, en el marc d'un dels projectes de la col·laboració entre la FNOB i la Comissió Oceanogràfica Intergovernamental de la UNESCO (COI-UNESCO). Més enllà de l'aventura esportiva, l'equip del One Planet, One Ocean ha compartit la seva passió i les seves preocupacions pel mar divulgant informació sobre qüestions relacionades amb els oceans.\nEl One Planet, One Ocean ha constituit a més una de les puntes de llança de la projecció científica de la Barcelona World Race, que en aquesta edició ha reforçat el seu paper en els camps de l'oceanografia i el medi ambient.\nAixí, la tripulació ha col·laborat en diversos projectes de recerca oceanogràfica durant la volta al món, en col·laboració amb l'Institut de Ciències del Mar (ICM) del Consejo Superior de Investigaciones Científicas (CSIC), la Fundació Barcelona Digital Centre Tecnològic (FBCT), el Citclops / European Commission 7th Framework Program i l'Institut Químic de Sarrià (IQS).\nEls projectes en què ha participat el One Planet, One Ocean són:\nEl mesurament de la salinitat i la temperatura de l'aigua superficial del mar [vegeu-ne més].\nL'anàlisi de la concentració de microplàstics en l'aigua [vegeu-ne més].\nEl llançament al mar d'una balisa Argo —juntament amb la resta de vaixells participants en la volta al món [vegeu-ne més].\nL'avaluació de qualitat de l'aigua superficial del mar per al projecte Citclops —en el qual també han estat implicats els altres participants [vegeu-ne més].\nPer saber-ne més: lloc web de la 2nd International Ocean Research Conference


Rússia concedeix un permís de residència a Snowden per tres anys - Regió7 :: El Diari de la Catalunya Central\nRússia concedeix un permís de residència a Snowden per tres anys\nL'exanalista de la CIA podrà viatjar lliurement a l'estranger i romandre-hi un màxim de tres mesos\nefemoscou 08.08.2014 | 00:00\nL'exanalista de la CIA Edward Snowden ha rebut permís de residència a Rússia per un termini de tres anys, va anunciar el seu assessor legal, Anatoli Kutxerena. D'aquesta forma, Snowden podrà viure en aquest país fins a l'1 d'agost del 2017 i viatjar lliurement a l'estranger, on podrà romandre per un període màxim de tres mesos.\n"Per què tres anys i no cinc?. Les persones que tenen ciutadania d'un altre país, per regla general, obtenen permís de residència per tres anys i aquells sense ciutadania, per cinc", va explicar.\nSnowden, que havia sol·licitat el mes passat la renovació del seu asil polític temporal a Rússia, país al qual va arribar el 23 de juny de 2013, també podria obtenir la ciutadania russa després de viure en aquest país durant cinc anys, va afegir l'advocat. "Un ciutadà estranger que ha rebut permís de residència pot, sens dubte, optar a la ciutadania. A la llei està escrit: cal esperar cinc anys", va dir. Al mateix temps, va matisar que Snowden és, de moment, un resident temporal a la Federació Russa i que no ha rebut asil polític.\nTeòricament, Kutxerena va destacar que el seu client és lliure per desplaçar-se on vulgui, però que ha de tenir en compte les amenaces a la seva seguretat.\n"Ell ha de pensar principalment en la seva seguretat, el seu estil de vida és força modest. Ens basem en el to de les declaracions abocades pel departament d'Estat nord-americà i per altres polítics", va explicar.\nSnowden, que té la protecció d'una companyia de seguretat privada, rep un salari i, a mésa més , rep ajudes econòmiques d'organitzacions no governamentals. L'exanalista encara no ha decidit si tornarà algun dia als Estats Units.


Cant de la Sibil·la i Nadal a Urgell\nEl dia 24 de desembre, a poc de mitjanit, la Sibil·la de la Catedral de Sta. Maria d’Urgell tornà a elevar el seu clam de conversió i avís: “Lo jorn del judici, parrà qui haurà fet servici!”. Tornava així la Catedral de Santa Maria a ser escenari just abans de la Missa del Gall, del prodigiós cant antiquíssim. El Cant de la Sibil·la és un drama litúrgic de gran difusió a l'Edat Mitjana i declarat patrimoni cultural immaterial de la humanitat per la UNESCO l'any 2010. La Sibil·la, interpretada a la Seu per la soprano i historiadora Sra. Laura de Castellet, és una profetessa que canta la fi del món, d'acord amb la partitura original que es conserva a l'Arxiu Capitular d'Urgell.\nA la capital de l'Alt Urgell, el cant es va recuperar l'any 2011, després que no s'hi havia interpretat des de feia 500 anys, i des de llavors ha tingut una bona resposta per part de fidels i veïns en general. De fet, tot i que la Sibil·la s'associa sobretot a Mallorca -on es va conservar després del Concili de Trento-, antigament també era un tradició de poblacions catalanes com La Seu d’Urgell.\nI després va tenir lloc la solemne Eucaristia de Mitjanit, presidida per l’Arquebisbe d’Urgell Joan Enric Vives, i concelebrada pel Rector de la Catedral i Vicari general Mn. Ignasi Navarri. A l’homilia va reflexionar a partir de les lectures sobre Jesús que, nascut a Betlem, és Senyor i atreu per l’amor a fer-nos deixebles seus, com va atreure els pastors. Citant el Concili Vaticà II que parla de com el misteri de l’home només s’aclareix en el misteri del Verb encarnat, digué que hem d’anar a Betlem si volem comprendre qui som, quina és nostra alta vocació, com no podem desesperar-nos perquè el Senyor s’ha apropat definitivament a nosaltres, per salvar-nos i obrir-nos l’esperança de l’eternitat. Som germans del Senyor, perdonats i redimits. I per això brolla pau i alegria, esperança i agraïment del Nadal. Igualment hem de saber difondre aquesta pau i alegria arreu. I demanà fer-nos petits, humils, necessitats de l’amor de Déu i el dels germans, si el volem trobar i reconèixer. Com quan volem entrar a la basílica de la Nativitat de Betlem, si volem trobar el lloc del pessebre, on Jesús nasqué segons la tradició, i besar-lo devotament. Cal abaixar-se per la porta estreta, ajupir el cap i ajupir-se a terra. Ser humils. Anar a Betlem a esdevenir més humils i petits, més agraïts i més germans de tothom.\nL’endemà presidí la solemne Eucaristia del migdia, al final de la qual va beneir la Diòcesi amb la benedicció apostòlica, amb indulgència plenària per als presents. Al Nadal i a Pasqua l’Arquebisbe la concedeix als fidels d’Urgell.\nArreu del Bisbat van tenir lloc moltes celebracions eucarístiques, gràcies que els sacerdots aquests dies es multipliquen per poder acudir a tots els fidels fins de poblets petits. I a molts llocs el pessebre ha estat el centre de la pietat i de l’ornamentació de les esglésies, així com pessebres vivents i la teatralització del Naixement amb l’obra dels Pastorets. Perquè pugui ser Nadal per a tots.


El Consorci per a la Gestió dels Residus del Vallès Oriental dedica el seu estand de la Fira de l’Ascensió de Granollers al projecte RNOVA, iniciativa per a la inclusió laboral de persones amb discapacitat o en risc d’exclusió mitjançant la reutilització d’objectes de segona mà provinents de la xarxa de deixalleries comarcal que combina la sostenibilitat ambiental i la sensibilitat social.\nAquesta comercialització s'està duent a terme a través de centres especials de treball, membres de la xarxa LISMIVO, que formen i donen feina a persones amb discapacitat.\nGuanyador del 12º Premi Ciutat Sostenible en la categoria de Gestió de Residus, Renova suma ja cinc entitats i 7 punts de venda:\n-\tFundació Baix Montseny: comercialitzen els productes als mercats ambulants de Sant Celoni (dimecres), Llinars del Vallès (divendres), Santa Maria de Palautordera (dissabte) i Sant Antoni de Vilamajor (diumenge).\n-\tGRUPDEM: té parada cada quinze dies al mercat ambulant de Montmeló que es fa els divendres.\n-\tCET Ral: Comercialitza roba i complements a la botiga ubicada al carrer Mas Draper, al barri de Can Bassa, de Granollers.


DANYS COL·LATERALS - Èxit21\nEl passat 7 de maig es van complir exactament 100 anys de l’enfonsament del transatlàntic R.M.S Lusitania, 3 anys després del naufragi del llegendari Titanic.\nEl Lusitania va ser un vaixell dissenyat per l’enginyer Leonard Peskett i construït a l’armador de la constructora naval John Brown & Company a Clydebank, Escòcia. El Lusitania era un colós de 240 metres d’eslora (longitud de proa a popa) i 44.060 tones, que tenia un germà bessó, el Mauretania.\nL’R.M.S Lusitania va salpar del moll 54 del port de Nova York rumb a Liverpool amb 1959 passatgers a bord, entre els quals destacaven personatges de rellevància en aquella època com Alfred G. Vanderbilt. La premsa americana va emetre un comunicat advertint del risc potencial que suposava navegar per aigües en conflicte bèl·lic, atès que tot això va ocórrer durant el transcurs la Primera Guerra Mundial.\nVa ser el 7 de maig del 1915, quan el Lusitania navegava davant les costes d’Irlanda, que un submarí alemany U20 va disparar dos torpedes contra el transatlàntic, que en va provocar l’enfonsament, el qual es va saldar amb un balanç de 1198 morts i 761 supervivents.\nUna tragèdia com la del Lusitania va tenir lloc el març del 1916 amb el naufragi de l’Essex, el vaixell que solcava les aigües del Canal de la Mànega, a bord del qual, viatjava el compositor Enric Granados amb la seva dona Amparo, tot tornant de Nova York, on el pianista havia interpretat l’obra Goyescas davant el llavors president dels Estats Units, Woodrow Wilson.\nLa lectura que se’n podria fer d’aquests dos successos és que en totes les guerres els que en surten més mal parats no són els soldats que les lliuren, sinó els pobres civils que no hi tenen res a veure, perquè com diria el genial Miguel Gila “Per què li han donat a la senyora Amparo si no és de la guerra?” i és que els plats trencats del sense-sentit i la barbàrie humana, sempre els acaben pagant els més innocents. En definitiva, danys col·laterals.\n← GRÀCIES LUIS ENRIQUE PER DONAR-NOS UN BARÇA CAMPIÓ\nUn granet de positivitat ens nodreix i enriqueix a cada un de nosaltres →


Xile: “Unitat per a Guanyar” - marx21.net\nXile: “Unitat per a Guanyar”\nPor Miguel Silva|2022-03-28T21:01:23+02:0003/11/2020|Categorías: articles (CAT)|Etiquetas: América Latina, Chile, Internacional-cat, Miguel Silva|\nAquest article va aparèixer a la publicació d’esquerres, Revista De Frente, Xile, el 18 octubre, 2020, abans del referèndum que va aprovar el canvi constitucional. No obstant això, el seu argument continua vigent, i encara més amb la postdata de l’autor que publiquem aquí per primera vegada.\nÉs fàcil l’argument aquest. “Si volem guanyar, llavors hem de unir-nos”. Perquè com més units, més força tenim. Més units… i el Apruebo guanyarà per una gran majoria i la dreta perdrà la seva opció de veto d’un terç.\nPerò alguns —potser la majoria— diuen que seria re-ximple oblidar que ens han traït en el passat diversos dels que ara volen la unitat. La DC i el PPD, per exemple, no són molt fiables que diguem. Seria millor llavors crear la unitat per posar fi al sistema econòmic i social, en comptes de la unitat per guanyar el plebiscit.\nNo és tan fàcil l’argument, llavors. ¿Unitat amb els que volen canviar el sistema… o unitat per guanyar el Plebiscit?\nAlgú em va dir i repeteixo:\n“Quan el nostre poble va dir mil vegades als carrers que la revolta era pels 30 anys i no per 30 pesos, estava dient que partits com el Socialista, la DC, el PPD o els radicals, són les forces polítiques que van sostenir el model contra el qual ens aixequem. Malgrat això, la seva perícia política es manté intacta, tant és així, que en aquests dies es presenten davant la gent com els articuladors de la ‘unitat opositora’.\nQuè unitat reclamen ells, que van governar amb la dreta i per al model?… en veritat és la unitat per tenir el poder, mentre la unitat de veritat és la unitat contra el model.”\nAixí parlen els que creuen tan poc en els “polítics” d’ahir, que no volen unir-se a ells.\nBé, com no és fàcil l’argument, millor conversar sobre les condicions de la lluita que exigeixen un o altre tipus d’unitat. Perquè és ben cert que podem crear unitat sobre moltes bases diferents. Sobre la base de guanyar un conflicte, guanyar una elecció, guanyar un plebiscit, guanyar un model…\nEn altres paraules… Com decidim quin és el tipus d’unitat que necessitem avui?\nCrec que el més important per aconseguir un tipus d’unitat, és el que necessiten milions de persones per tenir confiança en les seves capacitats de guanyar els canvis que volen. I en quin estat està aquesta confiança en les seves capacitats avui dia… estan a la vora de llançar-se una altra vegada als carrers com fa un any… o el seu ànim no és aquest i no tenen clar què fer front a la pandèmia, la suspensió dels contractes de treball i els bons?\nJo crec que és aquesta segona descripció la que està més a prop a la veritat… per tant necessitem una unitat que ajudi a aquests milions de persones a recuperar la seva confiança i a sentir-se millor.\nÉs a dir, és cert que “el nostre poble va dir mil vegades als carrers que la revolta era per 30 anys, no per 30 pesos”, però aquest ànim no és el que actualment convenç a milions de persones per actuar. No dic que seria diferent després del plebiscit, dic que no ho és, avui.\nPer tant, seria millor crear la unitat per recuperar les ganes de lluitar, o crear una unitat que assumeixi que les ganes de lluitar ja estan i el poble ja està a punt d’explotar una altra vegada?\nEn altres paraules ¿si el Apruebo guanya per pocs vots, milions de persones sortiran a lluitar igual (perquè ja estan a punt d’explotar), o més aviat, tornaran a les seves vides normals sense més comentaris?\nCrec, una altra vegada, que és la segona descripció la que està més a prop a la veritat. Llavors, la unitat que necessitem és una unitat per guanyar el Plebiscit, i guanyar-lo bé.\nTornem, doncs, al tipus d’unitat que necessitem per guanyar bé el Plebiscit.\nÉs la unitat de “tots contra la Constitució”… o una unitat de “tots contra el model”?\nAlguns —una minoria crec— diuen que votar contra la Constitució ÉS votar contra el model. I responc… Si és així, llavors, si votar contra la Constitució ÉS votar contra el model, els partits Socialista, la DC, el PPD o els radicals —que han donat suport a el model durant llargs anys— NO haurien de votar contra la Constitució, ni hauríem d’unir-nos amb ells.\nPerò, si votar contra la Constitució només és un pas cap endavant, llavors cada un va a votar per les raons que tingui dins el seu cap AVUI. I aquestes raons tenen un nom “Apruebo”. Perquè la dreta i la seva mala salut, les seves males pensions, els seus mals sous, SÓN el Rechazo.\nLes conclusions són, crec, que per ara, hauríem de tenir unitat entre tots els partits, fins i tot els independents i els candidats “dels moviments socials”, tots contra la dreta i el seu Rechazo.\nSi el Apruebo guanya per una àmplia majoria, la confiança i ganes de milions de persones canviarà, i estaríem en una altra situació, i —potser— amb un altre tipus d’unitat.\nPostdata de l’autor per a Marx21.net\nMolts dels milions que van votar “Apruebo” diumenge passat, se senten que hi va haver plebiscit perquè ells mateixos van obligar el govern a convocar el referèndum. És a dir, ells mateixos van obligar el govern, als rics, a canviar el sistema.\nÉs clar, els més informats saben que aquest mateix govern va ser el que va inventar mil traves per evitar grans canvis, quan la convenció constitucional comenci a escriure la nova constitució.\nTraves com la Llei 21200, on s’estipula el que pot fer i el que no pot fer la Convenció Constitucional.\nNo pot, per exemple, posar fi als tractats de lliure comerç que van obrir l’economia al lliure mercat. I no pot acceptar una clàusula de la Constitució que no tingui el suport de dos terços dels delegats de la Convenció. D’on ve aquesta xifra “dos terços? De la Constitució actual, instal·lada per Pinochet.\nBé, malgrat aquestes traves, l’aprovació pel 80% dels que van votar mostra que l’esclat social des de l’octubre de 2019 va entrar en la sang de milions.\nAra ve l’hora de guanyar una constituent democràtica, de veritat.\nNota: Aquí teniu una bona discussió sobre el que pot passar després de l’Apruebo.


Platja d'Aro ja és a les portes de la seva Festa Major • Ràdio Capital de l'Empordà\nPlatja d’Aro ja és a les portes de la seva Festa Major\nPlatja d’Aro celebra del 14 al 18 d’agost la Festa Major 2019, amb la gratuïtat i l’aire lliure com a escenari de gairebé totes les propostes. La regidoria de Cultura de l’Ajuntament proposa un programa on la música, l’esport i les activitats familiars són les grans protagonistes. La imatge gràfica de celebració, titulada Hola, és obra de Joel Feliu Pagès de Fontcoberta, guanyador del 7è Concurs de cartells convocat pel consistori entre els alumnes de l’Escola Superior d’Art i Disseny d’Olot.\nLa majoria dels concerts es concentren a la Plaça del Mil·lenari: Gospel d’Aro, Maruja Limón, Gertrudis, Abba The New Experience, Miqui Puig DJ, Orquestra Maribel, The Otis Redding Show, William Taylor & Co. i Orquestra Montgrins. També hi haurà actuacions a la Plaça Major: Cobla La Flama de Farners i Els Cremats; a Cavall Bernat: The Django Orchestra (Festival Nits de Jazz) i l’Església de Santa Maria: Federico d’Atellis & artista convidat (Festival de Guitarra Girona Costa Brava).\nLa Festa Major també ha programat diverses activitats de caràcter familiar: concurs de captura de síndries, tallers de maquillatge i de pintura amb sorra de colors, instal·lació i espectacle El secret de la Nanna de la Cia. Anna Roca, batucada i espectacle itinerant amb en Xalarí, la mascota de turisme familiar del municipi, cinema a la fresca amb Los Increíbles 2, i animacions infantils amb El Gat Pentina, La Xarranca i Soy La Fiesta; i observació astronòmica amb telescopis a càrrec Astroempordà.\nLes activitats esportives d’enguany són natació guiada a la Via Brava de Cavall Bernat, Caminada Nocturna Solidària de la Vall d’Aro a favor de l’Associació Oncolliga, torneig de Vòlei Platja Costa Brava, Torneig Llampec d’Escacs i l’experiència Girona FC Tour Costa Brava.\nArticle anteriorL’ACA qualifica positivament la qualitat de l’aigua de les platges de Pals\nArticle següentJames Blake tornarà a Barcelona el 27 d’octubre


Team Building Barcelona - Stress & Adrenalina - Truca!\nInici » Team Building Barcelona\nACTIVITATS TEAM BUILDING BARCELONA\n20 anys organitzant esdeveniments de Team Building a Barcelona. Disposem d'un ampli ventall d'opcions i plans, pensats perquè els empleats aprenguin a treballar en equip en un context allunyat de l'oficina. Necessites millorar el bon ambient, la comunicació assertiva, el lideratge, la proactivitat i la diversitat? Ens agrada escoltar, ens agrada ser originals, ens agrada emocionar, ens agrada crear esdeveniments amb el cor. Tenim molts programes i idees per el teu Team Building a Barcelona. Ens agradaria conèixer les teves necessitats i expectatives per a poder dissenyar el teu esdeveniment de Team Building i que sigui una experiència única. Treballant estretament amb els nostres clients, podrem identificar els seus objectius i necessitats. Amb això, desenvoluparem el millor programa de Team Building a Barcelona per a cada empresa. Un clàssic en els esdeveniments per a empresa.\nLes activitats de Team Building requereixen la implicació de tots els participants per a superar el repte plantejat amb èxit. Això incrementa l'autoestima i motivació de tots els integrants de l'equip. Amb els nostres programes d'activitats per a empreses, l'ajudarem a reforçar l'esperit d'equip i unitat de la seva organització. Un valor afegit, Stress & Adrenalina i els seus professionals s'encarreguen directament d'organitzar les seves activitats de grup, sense intermediaris.\nPERQUÈ EL TEAM BUILDING?\nEn algunes ocasions, els equips de les empreses, no funcionen amb el nivell d'eficàcia desitjada ni aconsegueixen els resultats esperats.\nEn alguns casos no tenen definit o desconeixen els seus objectius, no saben el que s'espera d'ells, existeixen conflictes entre les persones, tenen poca experiència o falta de capacitat i, per tant, el seu resultat i rendiment són baixos. Aquestes situacions comporten baixa productivitat, pèrdua de motivació, males relacions interpersonals i insatisfacció. Que és un equip d'alt rendiment? Un equip d'alt rendiment és aquell equip que aconsegueix un alt nivell de resultats amb una elevada satisfacció i motivació dels seus membres. Aconseguir tenir equips integrats, productius i motivats per un objectiu comú, és una de les principals prioritats que tenen les empreses. Que és una activitat de Team Building?\nMolts de nosaltres hem sentit parlar d'ell, però no tots sabem que és un Team Building.\nEl Team Building, és una activitat o servei que contracten les empreses des de fa més de dues dècades, però en els últims anys gaudeix d'un major èxit. Definició de Team Building Team Building es podria traduri com a "construcció d'equips".\nEsdeveniments participatius o de Team Building\nAls esdeveniments de Team Building se'ls pot dir esdeveniments participatius, perquè es "convida" als participants al fet que treballin en equip, i superin una o diverses proves. Proves que, per a superar-les, requerirà la total implicació de tots els membres de l'equip. Per a construir equip es poden fer milers de coses en el dia a dia de l'empresa. Normalment, entenem com Team Building, aquelles activitats que es duen a terme específicament per a construir equip. Una activitat participativa adaptada a les necessitats del client, en un entorn allunyat de la vida quotidiana, permet al treballador alliberar-se de les tensions. I així, relacionar-se de manera distesa amb els seus companys! El fet de superar un repte un grup de persones, crea sentiment de pertinència al grup i uneix. Quan a un grup de persones els planteges un repte i junts aconsegueixen superar-lo, això uneix a les persones. Quan dues o més persones viuen una aventura fora del quotidià, això comporta certa tensió, por i incertesa. Superar-ho amb èxit gràcies al treball en equip, crea proximitat i sentiment d'equip. Compartir una experiència diferent i emocionant amb algú, et dóna una sensació de companyonia amb aquest algú que et fa sentir més a prop. Li presentem algunes de les activitats en equip per a empreses prop de Barcelona, que podem oferir. Per a altres localitzacions, consultar.\nMulti Activitats Day\nQuad adenture chanllege\nLa Muntanya màgica, troba el seu tresor!\nGymkhama Stress & Adrenalina Gaudí\nBeach Events Olimpíades\nBarcelona, troba el teu tresor!\nRuta 4×4 challenge\nVida Slow & Ioga\nRaft Buiding o Survival\nJeep Safari fotogràfic, descobreix el Penedès\n938 183 650 938 183 650 Envia'ns un email\n© 2019 - StressAdrenalina S.L. - Tel. +34 938 183 650 +34 938 183 650 - Contacte


Travessa Serra de l'Argentera-Serra de Pradell - Pedret\nEstas en � caminant pel món � Archivo de rese�as � Excursionismo � Travessa Serra De L'argentera-serra De Pradell\nRuta que passa per un indret fantàstic fa algunes dècades, quan la N-420 no era el que és ara, i sobretot, abans de fa 10 anys, quan encara no s'havia malmès la part occidental de la serra amb un parc eòlic de Trucafort que consta de 91 aerogeneradors, just al cim de la serra, i amb els quals no es pot abastir ni una quarta part de la ciutat de Reus. Actualment part de la Serra, la banda oriental, la més propera a Pradell, manté el seu encant, amb cingleres i canals interessants, usades pràcticament només per caçadors, amb uns balcons magnífics al Camp de Tarragona, i amb vistes al Montsant, les muntanyes de Prades, el mar, els ports de Tortosa Besseit, i en general el que es conseix com el Camp de Tarragona, especialment el Baix Camp i part del Tarragonès. L'itinerari que es proposa creua bona part de la serra (que s'anomena de l'Argentera o Pradell segons el mapa, i segons es miri des del Baix Camp o des del Priorat) d'orient a occident, però estalvia l'extrem occidental, on hi ha la màxima concentració de molins, i que només té sentit com a lloc de pas per anar a la Mola de Colldejou. El camí no té cap dificultat tècnica però en algun moment pot ser una mica perdedor. La ruta, a més, ofereix la possibilitat d'entrar a Duesaigües i l'Argentera, dos bonics i petits pobles del Baix Camp\nserra de l'argentera-pradell des de l'embassament de Riudecanyes, al centre de la serra podem veure el clot de l'Enderrocada\ncingle de la cabreta en primer pla, vist des de l'Enderrocada, a l'esquerra el camí, al fons ls muntanyes de Prades i la Mussara\nvista del Montsant des de la serra de l'Argentera\nvista del Camp de Tarragona, davant la muntanya i el castell d'Escornalbou, i els pobles de Vilanova d'Escornalbou, Montbrió, Riudoms, més al fons Reus, Tarragona, Cambrils\nel Montsant vist des del parc eòlic de Trucafort\ndesnivell: 500m. (270-770)\n00:00 - el punt de sortida és l'entrada principal del poble de Duesaigües (270m.) on es pot aparcar el cotxe sense massa problemes (si venim amb cotxe). Seguim recte pel carrer d'entrada fins a trobar una font, la passem i girem pel primer carrer a l'esquera, arribem a la carretera, la seguim cap a la dreta fins arribar a un pont i prenem una pista encimentada cap a la dreta que porta fins el camp de futbol del poble\n00:05 - camp de futbol, el voregem per la banda esquerrai seguim per la pista encimentada sense atendre els diversos camins que es bifurquen cap a la nostra esquerra: en trobarem fins a tres en 5 minuts, ni cas\n00:10 - passem pel costat de la bassa d'un hort; sembla una obvietat però va bé recordar que aquesta aigua, per més que a vegades ho sembli no és de boca. Passada la bassa trobem una intersecció: seguim pel camí que puja amunt i a l'esquerra, no el de la dreta. Ja s'ha acabat el tram encimentat de pista, ara és de terra\n00:15 - bifurcació: el camí permet anar cap a la dreta o recte amunt, pugem sense tenir en compte l'opció de la dreta\n00:20 - el camí ens porta fins a una torre de molt alta tensió, i deixa de ser pista, per ser només un caminet que segueix cap a l'esquerra. El seguimm uns 50 metres i abans d'entrar al bosquet de pins girem de cop a la dreta. Ara durant 10 minuts anirem sense camí, molta atenció. Pugem camp a través fins arribar a allò que anomenaríem un canvi de rasant. Quan tornem a veure davant nostre cara a cara la serra, i girem a l'esquerra, caminarem per sobre un marge de pedra fins arribar a una latra pista ampla: al coll dels xiprers (a banda i banda de la pista hi ha un xiprer)\n00:30 - coll dels xiprers, trobem una pista que puja a l'esquerra, però prenem la que baixa a la dreta. Des d'aquí anirem pel que s'anomena el camí de la Xirivia, segons ens han comentat uns pagesos de la zona, que porta a un gran mas (de la Xirivia). Passats 5 minuts darrera un revolt ja veiem a la dreta i sota nostre el mas de la Xirivia, enorme\n00:45 - font de Gatell, la trobem al racó esquerra d'un revolt que gira a la dreta, en un indret obac. L'any 2005 hi baixa molt poca aigua. en aquest punt la pista baixa a la dreta, però a l'esquerra veiem un caminet que puja per la muntanya. Agafem aquest camí, molt agradable, que passa per un bosc de pi, alzina, xiprers, cirerers d'arboç (exultants a l'octubre), i esbarzers que promten bones móres al setembre. El camí està clar, força trepitjat, però no indicat. El seguirem durant mitja hora fins arribar a trobar el GR que passa per sota la cinglera\n01:15 - GR-7, trobem una pista, marcada amb senyals blanc-vermell, és el GR-7. El seguim cap a la dreta. Ens trobem en un camí ample, amb la característica terra vermella d'aquesta zona, que ha donat nom al poble de Mont-Roig\n01:30 - arribem al coll del Vicari (630m.), punt des d'on ja veiem els aerogeneradors d'un petit parc eòlic que queda a la dreta de la nacional 420. Des d'aquí tenim dues opcions: la curta i la fàcil. Les expliquem breument totes dues, tot i que hem marcat els temps seguint la curta.\nL'opció senzilla és seguir el GR-7 fins arribar a la nacional 420, i des d'allà prenem el PR (colors groc i blanc) i pugem fins el cingle per la banda més accessible\nL'opció curta consisteix a deixar el GR just en arribar al coll dels Vicaris, prenent un caminet estret que surt a l'esquerra, és de caçadors, força perdedor i els matolls mediterranis ens poden fer alguna esgarrinxada si portem pantalons curts. Seguim el camí cap a l'esquerra fins a trobar una petita tartera, que enfilem fins l'extrem superior dret i anem a parar a una canal, que remuntem, ajudant-no en algun moment amb les mans, i que a més ens obligarà a passar per sota una reixa situada al mig de la canal. Hem pres aquesta opció per estalviar-no el tràngol (una mica traumàtic) d'arribar a la nacional 420\n01:45 - arribem a la petita tartera esmentada a l'opció curta, i en arribar a l'extrem superior dret de l'esllavissada de roca prenem un camí estret que va a una canal arbrada que ens queda a l'esquerra, i on hi ha una tanca; remuntem la canal sense fer en cap moment passos perillosos; si n'haguésim de fer algun vol dir que ens hem equivocat. Si no es veu clar millor fer l'opció llarga (la senzilla), i haurem de comptar mitja hora més\n02:00 - arribem dalt de la Cinglera Blanca, just a l'esquerra del cim de la serra de Pradell (773m.) i de l'antena que hi ha instal·lada en aquest punt, i veiem ja les marques del PR que seguirem cap a l'esquerra. Des d'aquí les vistes al Montsant, Muntanyes de Prades i Camp de Tarragona per una banda, així com entorn de Llaberia, Colldejou, Vandellós, serra de Montsià i ports de Tortosa, per l'altra, són magnífiques\n02:30 - passem per una zona de morrots de la cinglera, que fan de balcó privilegiat al Baix Camp. Just a sota ens queda el poble de Duesaigües, una mica més lluny l'embassament de Riudecanyes i localitats com Montbrió, Cambrils, Salou, Reus, i Tarragona que podem delimitar clarament. a la tardor el camí al seu pas pels morrots té alguns trams de gespa i a aquestes hores ens podrem estirar `per descansar una estona\n02:45 - arribem a la Cabreta (imatge 4), el tram de cinglera que queda justa abans del coll de l'Enderrocada i baixem fins aquest coll per enfilar el cingle Blanc. A la banda sud del coll trobarem una ombra agradable fins i tot a ple migdia i un replà amb herba. Seguim el PR, passem pel costat d'una balma que ens queda a l'esquerra, i al cap de 5 minuts haurem de passar per una canal fàcil\n03:00 - arribem al primer dels molins del parc eòlic de Trucafort(imatge 5). N'hi ha 91. Des d'aquí, i amb permís dels aerogeneradors, veiem el Montsant de punta a punta. Seguirem el PR per la banda més enfilada del cingle, una mica apartats dels molinets\n03:30 - el camí, PR, coincideix un moment amb la pista forestal que uneix els aerogeneradors, però immediatament se'n torna a separar i segueix per l'esquerra\n03:45 - arribem a una torre de pedra i al portell del Peiró (650m.). Aquí trobarem una cruïlla on podem optar per seguir el PR cap a la Torre de Fontaubella, seguir el GR-7 cap a Colldejou, o baixar pel GR-7 cap a l'Argentera. Després d'haver provat d'arribar fins el final de la Serra i baixar per un camí de caçadors, podem dir que la millor opció sens dubte serà la de baixar pel GR-7\n- el GR-7 a l'Argentera, doncs, serà el nostre camí de tornada a Duesaigües, passant pel poble de l'Argentera (a 3 kms del Peiró). La baixada la fem pel Barranc Reial, amb camí ben marcat com a GR\n04:00 - passem pel costat d'una petita balma preparada per a bivac, és la cova del Cabrer, just en passar-la hem de creuar una gran roca vermella plana al terra. Poosteriorment el camí creua una pista forestal, que després resseguirem, i passem per una zona humida. La pista passa per entre dues grans roques en el pas conegut com Els Estrets (500m.)\n04:30 - després de creuar un rierol, el del barranc del Reial, i passar per un repolà d'herba i un dipòsit d'aigua, que ens queda a la banda esquerra, la pista comença a estar coberta amb ciment en alguns trams\n04:45 - arribem a la carretera, ja a l'Argentera, la creuem sense seguir-la per anar a parar a les cases de la part baixa del poble. Trobarem una font del 1951, i pugem pel carrer del cantó esquerre de la font. Just abans d'arribar a la plaça de l'Església de Duesaigües (bonica, per cert) girem a la dreta pel carrer del Porxet fins arribar al carreró del Porxet, on baixarem unes escales i en acabar-les girarem cap a l'esquerra pel camí Reial. Trobarem una bifurcació d'aquest carrer prenem l'opció de la dreta que seguirem fins que el camí esdevé pista\n04:50 - després de passar per davant d'una granja, trobem la bifurcació que permet triar si anem a Duesaigües o al Castell d'Escornalbou. Seguim recte baixant pel barranc Reial per la pista de ciment. Passarem pel costat d'una zona de canalització d'aigües i al cap de cinc minuts trobarem una bifurcació. Prenem el camí de l'esquerra, sempre al costat del barranc, i passarem pel costat d'una vella construcció: un molí ja en runes que ens queda al cantó esquerre. Obviarem tots els camins que porten a la dreta cap a camps d'avellaners i oliveres, i anirem veient basses d'aigua de reg. Passarem per sota de cables d'electricitat (no són d'alta tensió) en dues ocasions i arribem a una zona de bosc frondós de pi, alzina, avellaners i falguera\n05:20 - la pista arriba a tocar del barranc i passem per una zona d'esbarjo on hi ha pollancres i canyes de riu. Al cap de 5 minuts arribem a un safareig antic (en aquests pobles del Baix Camp, a riudecanyes almenys, fins fa poc temps es feien servir per rentar-hi llençols). Seguidament arribem a la confluència de dos barrancs que es troben coincidint amb una pista de ciment i amb les marques del PR-C28, que ve del castell d'Escornalbou i va a Riudecanyes. La seguim i arribem a la carretera, seguim un petit tram de carretera\n05:30 - tornem a ser al punt de sortida, que és a l'entrada principal del poble de Duesaigües


Acords de la sessió plenària de l’Ajuntament de Móra d’Ebre del dia 24 de maig de 2022 – Ajuntament de Móra d'Ebre\nPàgina inicial/Entrades/Ple/Acords de la sessió plenària de l’Ajuntament de Móra d’Ebre del dia 24 de maig de 2022\nAhir, 24 de maig de 2022 a les 19:30h, ha tingut lloc una sessió plenària extraordinària a l’Ajuntament de Móra d’Ebre.\nPrèviament a l’inici del ple, l’alcalde ha excusat a la regidora del grup municipal ERC, Sra. Cinta Agné Sabaté, que no assistirà per motius personals.\nEn el transcurs del ple s’han adoptat els acords següents:\nS’ha donat compte del tancament i liquidació del pressupost 2021, donant-se tots els regidors per assabentats.\nS’ha donat compte de les resolucions contràries a objeccions 2021, donant-se tots els regidors per assabentats.\nS’ha donat compte de l’informe anual de pagaments a justificar i bestretes de caixa fixa, donant-se tots els regidors per assabentats.\nS’ha donat compte de l’informe de control de despeses pendents d’aplicar de l’any 2021, donant-se tots els regidors per assabentats.\nS’ha donat compte de l’informe de morositat de l’any 2021, donant-se tots els regidors per assabentats.\nS’ha donat compte de l’informe d’auditoria i registre de factures de l’any 2021, donant-se tots els regidors per assabentats.\nS’ha donat compte de l’informe de resum i control intern de l’any 2021, donant-se tots els regidors per assabentats.\nS’ha donat compte del pla anual de control financer, donant-se tots els regidors per assabentats.\nS’ha donat compte dels ingressos del quart trimestre de l’any 2021, donant-se tots els regidors per assabentats.\nS’ha donat compte del pla de sanejament, donant-se tots els regidors per assabentats.\nS’ha donat compte de l’informe de morositat del primer trimestre de l’any 2022, donant-se tots els regidors per assabentats.\nS’ha donat compte de l’informe trimestral de seguiment del pla d’ajust del primer trimestre de l’any 2022, donant-se tots els regidors per assabentats.\nS’ha donat compte de l’informe d’execució del pressupost del primer trimestre de l’any 2022, donant-se tots els regidors per assabentats.\nS’ha aprovat la modificació de la plantilla de personal provocada pel pla d’estabilització de la llei 20/21 de 28 de desembre de 2021,de mesures urgents per a la reducció de la temporalitat en l’ocupació pública. L’acord s’ha adoptat per unanimitat.\nS’ha aprovat la ratificació de percentatges de dubtós cobrament de la liquidació de l’any 2021. L’acord s’ha adoptat per 10 vots a favor (Junts per Móra d’Ebre, TxTMdE, CUP i Regidor no adscrit) i 2 abstencions (PSC).\nS’ha aprovat la rectificació de l’inventari de l’any 2021. L’acord s’ha adoptat per 10 vots a favor (Junts per Móra d’Ebre, TxTMdE, Fem Poble Amunt i Regidor no adscrit) i 2 abstencions (PSC).\nS’ha aprovat la modificació de crèdit 4/2011. L’acord s’ha adoptat per 10 vots a favor (Junts per Móra d’Ebre, TxTMdE, Fem Poble Amunt i Regidor no adscrit) i 2 abstencions (PSC).\nS’ha aprovat la protecció cultural de les xemeneies de Móra d’Ebre declarant-les BCIL. L’acord s’ha adoptat per unanimitat.\nS’ha aprovat l’adhesió al conveni FORM. L’acord s’ha adoptat per 9 vots a favor (Junts per Móra d’Ebre, TxTMdE i Regidor no adscrit) i 3 abstencions (PSC i Fem Poble Amunt).\nS’ha aprovat la contractació patrimonial de 2 instal·lacions de recàrrega de vehicles elèctrics. L’acord s’ha adoptat per 11 vots a favor (Junts per Móra d’Ebre, PSC TxTMdE i Regidor no adscrit) i 1 abstencions (Fem Poble Amunt).\nS’ha aprovat el conveni amb la propietat de la finca de Santa Magdalena per cedir-la a la Generalitat per convertir-lo en un espai rellevant en matèria de Memòria Democràtica. L’acord s’ha adoptat per unanimitat.\nEn l’apartat de mocions s’han aprovat per unanimitat les mocions presentades pel grup socialista relatives a la creació d’una unitat de trastorns de conducta alimentària i sobre el finançament de l’educació dels 0 a 3 anys. També s’ha aprovat per unanimitat la moció presentada per tots els grups municipals presents al ple per petició de l’Associació de Guàrdies AGAVIR relativa al suport als guàrdies municipals.\nA l’apartat de precs i preguntes, el grup municipal del PSC va preguntar sobre el per què hi ha més punts a la Comissió Informativa que al Plenari Municipal i sobre un moviment de terres a la zona de la Illa de Saurí i sobre la propietat de la finca. Ambdues qüestions van ser contestades per l’alcalde.


La Conversa de lideratge com a eina de motivació i implicació de les persones. Curs Online en Directe | Formació\nLa Conversa de lideratge com a eina de motivació i implicació de les persones. Curs Online en Directe\nEn entorns competitius com l'actual, un dels grans reptes dels líders a l'empresa és el desenvolupament professional dels seus col·laboradors, de manera que cada vegada puguin aportar més valor, que puguin treballar amb més autonomia, i que tot això s'acabi traduint en resultats més rellevants per a l'organització.\nEn aquest camí de desenvolupament i creixement professional, les converses que el/la líder manté amb els seus col·laboradors esdevenen una eina potentíssima per motivar i per desenvolupar al màxim el potencial de cada persona.\nI aquí en particular hi ha 2 converses que tenen una especial rellevància:\n- Conversa de millora (o d'avaluació de l'acompliment), entesa com aquella conversa relacionada amb el desenvolupament professional, i on s'analitzen aquelles coses que s'han fet bé, es parla d'aspectes a millorar i s'acaba concretant un pla d'acció per als propers "X" mesos.\n- Conversa de control i empowerment, entesa com aquelles converses més del dia a dia entre un manager i un col·laborador, on es valora la feina que està fent el col·laborador en algun aspecte concret, i es busca millorar la seva actuació i/o que vulgui assolir objectius més ambiciosos.\nDescobrir els fonaments de la motivació de persones a l'entorn competitiu del s.XXI, i la seva aplicació a les converses que ha de mantenir el/la líder amb els seus col·laboradors.\nAprendre tècniques per dur a terme de forma efectiva i motivadora la conversa de millora (o d'avaluació de l'acompliment).\nAprendre tècniques per a dur a terme de forma efectiva i motivadora la conversa de control i empowerment.\nAprendre a alinear aquestes converses de desenvolupament professional continu amb l'estratègia de l'organització.\nAquesta formació va dirigida a managers i responsables d'equip amb responsabilitat jeràrquica sobre els seus col·laboradors, que han aconseguit crear un bon clima laboral, i que busquen eines que els ajudin a dur a terme les converses d'avaluació i de desenvolupament de forma motivadora i que derivi en accions concretes de creixement professional.\n1. Elements estratègics:\n1.1 Motivació de persones: La sorprenent veritat sobre què ens motiva\n1.2 El MINDSET del/la líder per dur a terme aquestes converses\n1.3 Quan les persones ens posem a la defensiva?... i les seves implicacions a les converses de millora i desenvolupament\n1.4 Què haig d'observar i analitzar de la situació actual de cada col·laborador\n1.5 Construir una imatge clara de l'estat futur desitjat\n1.6 Alinear el desenvolupament professional amb l'estratègia de l'organització.\n2. Estructura de la conversa de millora\n3. Estructura de la conversa de control i empowerment\n4. Eines per fer petits seguiments i ajustos en el dia a dia


Game Ruleta Clàssic. Juga gratis en línia\n3d Aladdin Negocis Noies Racing Cursa per a nens Debertz Dòmino Argonauta Intel · ligent Mahjong Milionari Monopoli Backgammon Backgammon llarg O Lucky Man Espetegar\nJoc Ruleta Clàssic en línia\nDescripció del joc: Entorn de les veus que proclamen els concessionaris sobre quin número i color van caure en la ruleta. Molts jugadors passen, l'alliberament dels seus seients, i que acaba d'ocupar vacants. El posar les seves fitxes al davant d'ell, mirar els números, l'hora de decidir el que val una aposta, no calcular malament. Triar més, perquè el distribuïdor no va a esperar molt de temps, i els altres jugadors poden estar descontents amb l'anticipació.\nEntorn de les veus que proclamen els concessionaris sobre quin número i color van caure en la ruleta. Molts jugadors passen, l'alliberament dels seus seients, i que acaba d'ocupar vacants.\n© playgame24.com - Joc gratuït Ruleta Clàssic () El joc en línia flash joc MedlinePlus Ruleta Clàssic de forma gratuïta .. No t'oblidis de votar aquest joc Ruleta Clàssic i compartir aquest joc amb els teus millors amics.


JOANETES CLUB DE FUTBOL: Jornada 23: Joanetes CF 2 - Pª Bercelonista Lloret 1\nJornada 23: Joanetes CF 2 - Pª Bercelonista Lloret 1\nAlineació: Freixas, Casals, Miki, Abel, Nane, Roura, Pere, Ivan, Javi, Tolo i Danés. (Peke, Xevi V., Geri, Sei, Valeri).\nPartit vital pels interessos dels homes de Barris-Ruiz on afrontaven la primera de les 14 finals que resten. A la primera part els pupils de Barris van sortir a dominar el partit remenant l’esfèric d’una banda a l’altra de camp, com feia dies que no succeïa. Així doncs es va rentar una mica la cara tot i no reflectir-se al marcador. Sols destacar una clara ocasió de Danés a gran assistència de Tolo i una internada per la banda de Casals que el porter visitant va resoldre amb èxit. Per part del Lloret, pilotes amunt i buscant la segona jugada, que no va arribar. La defensa, sòlida.\nLa segona part començà amb el mateix to que la primera: domini de la pilota dels locals i penjades a l’olla dels visitants. El Joanetes mereixia més, però la mala sort semblava aterrar al Muncipal per enèsima vegada. Peke, de gran jugada personal va etzibar un xut ras que el porter va enviar a córner. No va ser fins al minut 82, de pilota parada, quan una falta executada per Danés, Morató assisteix a Sei que remata amb el cap a boca de canó i endossa l’1 a 0. Però la mala sort semblava continuar i al minut 89, un centre-xut des de la banda visitant va acabar amb gol.\nPerò al 92, i com es diu vulgarment amb pit i cullons, una centrada boníssima de Miki la va culminar amb una gran rematada Danés i va posar el definitiu 2 a 1 al lluminós.\nAra a seguir treballant que dissabte vinent hi ha una altre final. Només partit a partit una situació així pot tirar endavant.\nGols: Sei, Danés


Taller al CETAP de la Seu d'Urgell per fomentar la innovació a les pimes — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Taller al CETAP de la Seu d'Urgell per fomentar la innovació a les pimes\nTaller al CETAP de la Seu\nEl CETAP de la Seu d'Urgell acollirà aquest divendres, 12 de juliol, el taller participatiu 'Apropa't al teu client amb Agile i Lego Serious Play'. La jornada, que té com a objectiu fomentar la innovació a les pimes, vol donar a conèixer la metodologia Agile per millorar el desenvolupament de projectes complexos i aconseguir resultats d'alta qualitat i valor afegit en el menor temps i cost possible. Així mateix, la formació també permetrà usar en un cas pràctic la metodologia LEGO Serious Play, destinada a la resolució de problemes.\nLa proposta, organitzada conjuntament entre la delegació d'ACCIÓ als Pirineus, el Consell Comarcal de l'Alt Urgell i l'Associació d'Empresaris de l'Alt Urgell, començarà a dos quarts de deu del matí i finalitzarà a dos quarts de dues del migdia.\nTots els assistents aprendran els elements bàsics de lideratge, planificació, gestió i execució de projecte àgils, a més de conèixer les habilitats requerides per iniciar un pla de desenvolupament personal i professional adreçat a participar en aquest tipus d'iniciatives. El programa seguirà un desenvolupament didàctic i prioritzarà l'aplicació dels coneixements adquirits en casos reals. Les inscripcions són obertes.\nEl taller s'emmarca en les activitats del projecte Enterprise Europe Network, del qual ACCIÓ en forma part i que agrupa més de 600 organismes de suport a l'empresa de 66 països.


Serveis. Xarxa d'Arxius Comarcals (XAC)\nInformació i assessorament sobre els fons documentals i condicions d'accés a la documentació, incloent l'atenció als titulars de fons que tinguin documentació dipositada en qualsevol arxiu de la Xarxa; Consulta de fons documentals, presencialment o en línia; Consulta de la biblioteca i hemeroteca auxiliars.\nConsulteu les taxes per reproducció de documents:\nORDRE CLT/109/2017, de 25 de maig, per la qual es dona publicitat a les taxes que gestionen el Departament de Cultura i les entitats que en depenen.\nORDRE VEH/102/2017, de 23 de maig, per la qual es dona publicitat a les taxes amb caràcter general dels departaments de la Generalitat de Catalunya i del Departament de la Vicepresidència i d'Economia i Hisenda.\nServei didàctic adreçat al coneixement dels arxius i de les fonts documentals com a recursos per a la docència; Assessorament en treballs de recerca, de crèdits de síntesi en tots els nivells educatius i en estudis d'àmbit universitari.\nOrganització de visites guiades, tallers, organització de conferències, cursos especialitzats, etc. i cessió d'espais polivalents per a la realització d'actes i activitats d'interès cultural per a la comarca.\nEls arxius comarcals són també un referent en el suport a les administracions locals del seu àmbit territorial i recolzen les polítiques de conservació, tractament i accés al patrimoni documental dels ajuntaments i consells comarcals. També ofereixen assessorament en matèria d'arxius i gestió documental, i per extensió en la implantació de sistemes de gestió documental, l'administració electrònica, la preservació digital i l'aplicació de criteris de transparència i bon govern.


Llorenç Planagumà, candidat dels «comuns» per Girona - Diari de Girona\ndavid jiménez 11.11.2017 | 14:02\nEl geòleg olotí Llorenç Planagumà. acn/arxiu\nEl geògraf olotí Llorenç Planagumà serà el cap de llista de Catalunya en Comú-Podem per Girona en les eleccions del 21 de desembre al Parlament. La coalició, formada per ICV, EUiA, Podem, Catalunya en Comú i Barcelona en Comú ha aprovat avui les llistes en una assemblea que s'ha celebrat a Sant Adrià de Besòs.\nEls noms que formaran les llistes han sorgit de les propostes territorials que han fet els comuns, d'entre els diferents partits de la coalició. A la demarcació de Girona, d'entre tots els noms, n'hi ha varis que han destacat, però el de Planagumà és el que ha generat més consens i que, per tant, liderarà la candidatura.\nPlanagumà hauria obtingut suports tant des d'ICV com de Podem i, a més, va participar en el naixement dels comuns a Girona.\nCom a número dos, hi haurà Eugènia Pascual, que el 2015 va ser candidata d'ICV-EUiA a l'Ajuntament de Girona. Com a tres, Inma Montrey, de l'entorn de Podem.\nEn l'àmbit professional, Planagumà és expert en participació i mediació científica, com en geologia, vulcanisme, sostenibilitat i educació ambiental. Treballa com a coordinador del Centre per a la Sostenibilitat Territorial (CST) i col·labora com a expert assessor al Parc Natural de la Zona Volcànica de la Garrotxa. A més, va liderar les mobilitzacions contra el fracking a Catalunya, entre altres.\nEn l'àmbit polític, s'ha presentat en diferents ocasions a Olot. El 2007 va ser el número dos d'Alternativa per la Garrotxa (APG)-ICV, que va obtenir un regidor. El 2009 va entrar a l'Ajuntament en substitució de Margarida Verdaguer, que va renunciar per motius personals, i va ser regidor d'habitatge i participació quan governaven amb el PSC. La coalició APG i ICV es va trencar en un divorci amistós i el 2011 Planagumà va ser el número 1 d'ICV, tot i que no van obtenir representant. El 2015 s'havia distanciat de la primera línia política i va ser el 20è a la llista.


Presenten Luda com la solució perquè les farmàcies acaparin la venda online - Notícies FEFAC\nData de publicació: 05/11/2018 9:35:58\nEl passat 29 d’octubre va tenir lloc a Madrid la presentació de Luda Farmacia, un servei que vol connectar les farmàcies de tot l’Estat per fer front a plataformes de venda com Amazon i als establiments de gran consum. FEFAC va assistir a l’acte, que va reunir uns 200 farmacèutics.\nAquesta iniciativa va sorgir de la preocupació de l’associació empresarial de farmàcies madrilenyes, Adefarma, davant el desabastiment de medicaments, tot i que el projecte va més enllà, doncs es basa en la idea que el fet de disposar d’una xarxa de farmàcies connectades a través d’un sistema com Luda dona al sector la força suficient per fer front als competidors aliens al sector farmacèutic.\nSegons el fundador de Luda Farma, Luis Martín, aquest sistema farà que l’oficina de farmàcia com a col·lectiu “bloquegi el comerç online”, doncs tindrà capacitat per oferir un servei immediat, segur i professional.\nAra, davant la manca de subministrament d’un medicament, en moltes ocasions la farmàcia consulta amb farmàcies properes o conegudes la disponibilitat del producte. Amb Luda Farmacia, es busca compartir aquesta informació a gran escala.\nFunciona a partir de la instal·lació d’un programa informàtic compatible amb qualsevol programa de gestió d’oficina de farmàcia, que connecta les farmàcies entre elles. Quan el pacient demana un producte del que la farmàcia no disposa, aquesta el busca al cercador a temps real i li apareix el llistat de farmàcies que formen part de Luda que sí el tenen, ordenades per proximitat. Una de les característiques de la iniciativa és que no s’entra en competència de preus, per tant, aquests no es visualitzen.\nA continuació, s’envia un avís a la farmàcia que es seleccioni i, si aquesta accepta, el pacient pot escollir entre dues opcions: o bé acudir a la farmàcia per tal que li sigui dispensat el producte o, si el pacient no es vol desplaçar, pot sol·licitar un servei de missatgeria instantani que recull el seu producte a la farmàcia i li entrega al seu domicili. La farmàcia que accepta la comanda realitza la venda i la primera farmàcia rep el 7% de la mateixa.\nUna altra possibilitat és que el propi pacient decideixi comprar un producte a través de la web d’una farmàcia (que es pot trobar en una altra ciutat). Aquesta pot reservar el producte en una farmàcia física pròxima al pacient i aquest decideix si anar a recollir-ho o bé optar per la missatgeria.\nLuda també té una app on el propi pacient pot consultar la disponibilitat del producte que desitja (li apareixerà la farmàcia més pròxima), gestionar la reserva i optar pel servei de missatgeria.\nUn dels grans valors de Luda Farma és que respecta el model de farmàcia actual, segons es va afirmar durant la presentació de la plataforma. Els preus no es negocien, i la proximitat és el que marca que aparegui una farmàcia en primera posició del llistat. No obstant això, una de les barreres per al desenvolupament d’aquest servei pot ser la normativa de cada comunitat autònoma sobre l’entrega a domicili de medicaments. D’altra banda, tal com estableix la regulació de la venda a distància de medicaments (Reial Decret 870/2013), hi ha d’haver un contracte entre la farmàcia i l’empresa de transport amb les condicions de seguretat dels medicaments, i la farmàcia és qui té la responsabilitat legal.


Moody’s alerta que la independència tindria un “ampli impacte creditici” per a una àmplia gama d’emissors ! ACN ! directe!cat\nDivendres, 6 d'octubre de 2017 22:45 h\nMoody’s alerta que la independència tindria un “ampli impacte creditici” per a una àmplia gama d’emissors\nL’agència de qualificació de risc opina que Catalunya continuarà formant part del regne d’Espanya\nACN Barcelona.-Moody’s ha alertat que la independència de Catalunya tindria un “ampli impacte creditici” per a una àmplia gama d’emissors “a Espanya i a la regió”. L’opinió de Moody’s és que Catalunya romandrà com a part d’Espanya i no esdevindrà un estat independent, però tot i això alerta que la situació és “fluïda” i que un escenari com aquest “no pot ser rebutjat en el llarg termini”. En cas que la independència es produís, Moody’s opina que Espanya encara tindria fortaleses creditícies “significants” i podria mantenir el grau d’inversió, “almenys a curt termini”.\nL’entitat admet que l’impacte de la independència en la qualificació de Catalunya és “incert”. Inicialment, el nou país s’hauria d’esforçar per accedir als mercats finaners, “almenys fins que algunes de les incerteses inicials desapareguessin”.També indica que el procés d’independència podria ser molt “disruptiu”, amb riscos operacionals “significatius”, així com una fallida potencial financera o econòmica. També podrien fer canviar els marcs institucionals, tant en l’àmbit domèstic com en l’internacional. En aquest sentit subratlla que seria “altament incerta” la naturalesa “precisa” de la relació entre una Catalunya independent i la Unió Europea.La independència de Catalunya, afegeix Moody’s, tindria també implicacions en el crèdit d’una “àmplia gama d’emissors”, com ara bancs, asseguradors i corporacions no financeres. També podrien resultar afectades les transaccions financeres estructurades, ja que la majoria dels béns espanyols que sustenten aquestes titulitzacions tenen una exposició als prestataris catalans.


Enguany, amb fil conductor "L’aigua, un regal ple de vida", els participants treballaran quatre setmanes temàtiques.\n1a Setmana: “Aigua dolça, aigua salada”\nLa primera setmana els nostres participants faran un meravellós viatge pel mon per descobrir la quantitat d’aigua que hi ha i de quina manera està distribuïda.\nReutilitzarem les garrafes de plàstic de l’aigua per a plantar hortalisses d’estiu com per exemple carlotes, i les regarem amb l’aigua que es queda a les cantimplores quan acaba el dia.\nAigua dolça o aigua salada\nFarem artificis, que són elaboracions que juguen visualment amb el comensal. Podran triar entre diferents artificis: ou fregit, pastís de formatge amb nabius, galetes Oreo…\n2a Setmana: “D'on vens, on vas, un mar de possibilitats”\nAquesta setmana faran un seguiment de com l’aigua superficial s’evapora, l’aigua dels núvols precipita, la pluja s’infiltra al sòl i corre cap a la mar, és a dir, el cicle hidrològic. Gaudirem d’activitats com:\nL’aigua mou molins\nConstruiran un molí d’aigua i els explicarem com s’utilitzava, els usos que han tingut en l’agricultura o la indústria.\nElaboraran una depuradora a l’aula. Els transmetrem les conseqüències que pot tenir sobre el medi ambient i la salut de les persones i dels ecosistemes no depurar les aigües residuals.\n3a Setmana: “Amb els cinc sentits i un més”\nAquesta setmana seran conscients que l’aigua es pot veure, olorar, tocar, sentir i beure. L’aigua és imprescindible, i per això cal donar-li un bon ús. Ens centrarem en:\nParlarem de com l’efecte d’hivernacle ens està afectant, a nosaltres, i com afecta el planeta. A més, fabricarem un hivernacle a petita escala.\nUn regal en perill\nProjectarem una secció de la pel·lícula Earth de Disney, per a sensibilitzar-los de la problemàtica de la desertització dels nostres sòls.\n4a Setmana: “Tu em dones la vida, jo t'allargue la teua”\nEn aquesta setmana aprendran la importància de l’aigua per a l’ésser humà, de com l’utilitzem cada dia, perquè siguen conscients de la quantitat d’aigua que consumeixen al dia. Què farem aquesta setmana?\nInvents per a cuidar l'aigua\nConeixerem l’economitzador d’aigua, la pedra d’aigua waterpebble, la bossa esfèrica i alguns invents que en altres països han posat en pràctica per a l’estalvi i/o la reducció del consum d’aigua.\nRefrescant La Nau\nElaboraran una beguda refrescant. Un refresc de meló d’Alger, llima i mel i els més majors faran una llimonada.


VAU SER ABUSAT SEXUALMENT DE PETIT? COM EXPLICAR-HO: BLOC SIZTA2SIZTA - ASSESSORAMENT\nPrincipal Assessorament Vau ser abusat sexualment de petit? Com explicar-ho\nVa ser maltractat de petit? Quins són els símptomes d'abús sexual que hauríeu de conèixer? I què podeu fer si us van abusar sexualment de petit?\nPer: Wade Harris\nLa National Society for the Prevention of Cruelty to Children (NSPCC) estima que aquí al Regne Unit,gairebé un de cada quatre nens (24,1%) experimenta abusos sexuals.\nÉs una estadística terrorífica, que es fa més preocupant tenint en compte aixòser abusat sexualment de petit pot provocar repercussions negatives durant tota la vidasi les víctimes no troben el suport que necessiten per curar-se.\nAixò pot incloure en curs , , identitat personal , i maneig de l'estrès . Fins i tot us pot costar més o avançar a la vida.\nÉs important abans d’acomiadar una experiència que podríeu haver tingut.\nL'abús sexual no ha de ser entre un nen i un 'adult'.Pot ser, per exemple, un germà gran que us maltracti. O pot ser que un nen d’una edat similar t’obligés a fer coses contra la teva voluntat.\nAra es reconeix que l’abús sexual ni tan sols ha d’implicar la fisicitat per ser extraordinàriament perjudicial per a un nen i per al futur adult en què es convertiran. L'abús sexual pot ser qualsevol situació en què un nen sigui explotat per plaer sexual d'un altre.\nAnomenats abusos sexuals 'sense contacte' o 'encoberts', poden ser coses com un adult que constantmentva exposar el seu cos a vosaltres, us va obligar a exposar el vostre cos, us va mostrar pornografia o un adult que us parlava constantment de coses sexuals.\nAlguna cosa semblant a un nen el pare del qual sempre parla que el seu cos és massa sexual quan passa la pubertat, o que la mare la despulla i la fa estar nua a la seva habitació durant hores com a 'càstig' per 'ser dolent', pot provocar tots dos els mateixos símptomes d'altres formes d'abús sexual.\nPer obtenir assistència professional d’un terapeuta qualificat, podeu visitar el nostre lloc germà www. reservar assessorament fàcilment i ràpidament a tot el món. Les cites estan disponibles en línia a través de Skype, per telèfon o en persona.\nNo ho recordaria si m’abusessin?\nLes víctimes d'abusos sexuals sovint ho fannorecorda l’experiència. De fet, no tenir memòria de certes parts de la seva infància és sovint un indicador que ha tingut lloc d'alguna forma.\nPsicoteràpia psicoanalítica va sorgir la encara popular idea que quan les coses són massa traumàtiques per al cervell conscient en què es deleguen la ment 'inconscient' oculta . Per descomptat, avui en dia entenem que el cervell no està format per ‘armaris’ clarament marcats i que el trauma afecta el cervell de formes molt més complicades.\nLlavors, he estat maltractat sexualment? Conèixer els signes.\nL’abús sexual pot causar molts problemes, no només en els seus comportaments, sinó en les seves relacions, la seva vida sexual, la manera de tractar-se i fins i tot el benestar físic.\nL'abús sexual pot causar símptomes a llarg termini de traumes, similars o inclosos . Us semblen familiars els símptomes següents?\npèrdua de memòria al voltant del trauma\nvigilància: més sorollosa amb sorolls i sorpreses que altres\nno agradar determinats llocs / situacions / olors / sons sense saber per què\nprofunds sentiments de vergonya i culpa .\nsolen ser molt difícils si heu experimentat abusos sexuals com a nens. Viu alguns dels aspectes següents?\nproblemes establir límits i dient que no\nfàcilment estressat per les relacions\nsovint aclaparat per les emocions\nressentiment i .\nL’abús sexual com a nen també pot afectar realment la manera d’abordar el sexe. Us reconeixeu a continuació?\no, en alguns casos, por o aversió al sexe\ndient que sí al sexe que ni tan sols vols\nser un 'plaer' sexualment\nen secret sense saber el que realment t'agrada sexualment\npateix confusió al voltant de la vostra identitat sexual\ndissociació durant el sexe, com si deixessis el cos i miris des de dalt\ncal escapar a la fantasia per gaudir del sexe\ntenir fantasies sexuals en què siguin maltractats o violats\nutilitzant constantment insinuacions a la conversa\nPer: Rie H.\nÉs possible que també atraieu constantment relacions que ‘tornen a representar’ els abusos.Pot semblar:\natraure aquells amb trets del narcisisme o bé trastorn narcisista de la personalitat (NPD)\nsempre jugant a la víctima .\nEl fet d’abusar-se sexualment de petit o adolescent també pot provocar símptomes físics o problemes amb el cos. Aquests poden incloure:\nmalalties constants de baix grau com el refredat i la grip\ndesconnectat del cos, com no saber com teniu contusions o una alta tolerància al dolor\nsentir-se brut tot el temps i com si mai no es pogués netejar prou\nsentir que no pots confiar en el teu cos.\nEl trauma dels abusos sexuals comporta molts altres problemes psicològics. Creieu que també podríeu patir alguns dels següents?\nansietat i ansietat social\nTOC al voltant de la neteja o l’autocura.\nI, finalment, l’abús sexual està relacionat amb la manifestació de certs trastorns de la personalitat, en particular trastorn límit de la personalitat i trastorn histriònic de la personalitat .\nAra em preocupa que pugui ser jo: què faig?\nEls símptomes anteriors són exhaustius i molts també són símptomes i signes d’altres problemes psicològics.Per tant, el primer que cal fer és no entrar en pànic.\nDesenterrar un trauma anterior pot conduir a caure en un «vòrtex» d’investigació i preocupació. Podeu passar dies o setmanes davant l’ordinador o en fòrums i perdre de vista la resta de la vostra vida. Intenta mantenir-te equilibrat i fins que pugueu trobar assistència.\nEl suport és essencial.Acudeix immediatament a bons amics de confiança. A continuació, intenteu trobar assistència professional tan aviat com sigui possible, ja sigui un , o un grup de suport local.\nSi els diners són un problema, podeu parlar amb el vostre metge de capçalera o llegir el nostre document guia d’assessorament de baix cost per obtenir consells útils. No oblideu que si us sentiu molt baix hi ha línies de suport com ara els bons samaritans pots trucar.\nSi sospiteu que vau ser abusat sexualment de petit, és possible que us trobeu de sobte amb grans onades de ràbia i fúria. És molt recomanable que no reaccioneu contactant i acusant immediatament totes les persones que podrien haver-vos maltractat.\nHo faràs des d'un lloc vulnerable,i es pot posar en risc d’atac, manipulació psicològica i abús emocional. Fins i tot, en aquest procés, podreu allunyar-vos d'altres familiars i amics amb els quals compteu amb el vostre suport.\nNovament, busqueu primer suport professional.Un professional qualificat en salut mental l’ajudarà a processar l’experiència i a arribar a un lloc més estable. Aleshores, estareu millor preparat per decidir si, com i quan us acostareu als implicats.\nA Sizta2sizta, tots els nostres terapeutes tenen un mínim de cinc anys d’experiència treballant amb clients com vosaltres. Creen un entorn càlid i segur per treballar-hi i es poden reservar a cinc ubicacions de Londres.\nPer a Si us plau visiteu la nostra pàgina germana per reservar la teràpia per Skype, per telèfon o en persona amb els nostres assessors professionals i psicoterapeutes qualificats. Tenim cites disponibles els set dies de la setmana, de manera que, sempre que estigueu a punt, estem aquí per ajudar-vos a reservar la teràpia amb facilitat i rapidesa, sigui on sigui.\nEns complau que després de 12 anys d’operar el grup més gran de clíniques de psicoteràpia de Londres, ara puguem connectar-vos amb terapeutes d’alta qualitat de manera més assequible i accessible.\nPregunta que no hem respost? O voleu compartir una experiència amb altres lectors? Comenta a continuació.\nAfirmacions diàries: realment funcionen?


20-D: per què anem a Madrid? | Diari de Tarragona\n20-D: per què anem a Madrid?\nAnem a Madrid per treballar per la República Catalana\n1 de Diciembre de 2015 - 10:06 hs\nDarrerament es diu que cada contesa electoral representa un moment històric; però és que és veritat! Catalunya va dir prou el 2010: aleshores, molta gent va canviar la senyera per l’estelada. Centenars de milers de persones van canviar el seu nord polític davant la falta de voluntat de l’estat espanyol d’autoacceptar-se com un estat plurinacional. El Tribunal. Constitucional va sentenciar que Catalunya no hi tenia cabuda. A més a més, amb menor o major mesura, fins ara els governs s’han sotmès als interessos del capital financer i de les elits econòmiques d’arreu. Molts treballadors i treballadores, autònomes, aturats i joves, estan tips de les polítiques econòmiques exigides pels poderosos.\nA Catalunya, una gran part de la societat veu possible el canvi real amb la independència.\nNo és així tan sols per raons històriques, sentimentals o culturals –que també–, sinó per sentit comú. La Constitució del 1978 ja no protegeix els seus anhels i interessos, sinó que empresona el poble i l’obliga a pagar el deute contret amb les entitats financeres en lloc de prioritzar les persones i les situacions d’emergència social que patim totes i tots. No creiem que aquesta Constitució i aquest Estat siguin reformables. Desconfiem de les promeses de regeneració i refundació que arriben des de partits d’àmbit estatal, que onegen la bandera del canvi però que entonen discursos que recorden massa a la vella política espanyola. I, per això, decidim tirar pel dret i construir la República Catalana. Aquest 20 de desembre defensarem el mandat democràtic sorgit de les urnes el 27S i treballarem incansablement per culminar el procés d’independència.\nAnem a Madrid per treballar per la República Catalana però també per defensar els interessos immediats de les persones. Mentrestant, hem de ser a Madrid per derogar les reformes laborals de PP i PSOE, hem de ser-hi per aturar el Pla Hidrològic Nacional i per derogar la Llei mordassa. Som responsables i sabem que mentre fem el nostre camí, a Madrid s’aprova l’increment de l’IVA cultural, la LOMCE o la reforma exprés de la Constitució en el seu article 135. Volem ser a Madrid perquè mentre aquestes decisions afectin el benestar i el dia a dia dels catalans i les catalanes, nosaltres hem de ser allí per plantar cara a la vella política centralitzadora. I volem ser a Madrid amb actitud constructiva i evitant enfrontaments, des de la més ferma creença en l’internacionalisme i en la cooperació dels pobles. Com diu el company Tardà: «els republicans només tenim una pàtria: la pàtria de la justícia social i de la fraternitat dels homes, les dones i els pobles». Els republicans hem de ser forts a Madrid, perquè som els millors garants de la defensa d’aquesta pàtria.


Martulinaa: Oliana-Aresta Idílica (Mola de St.Honorat)\nCarai! Quina aventura!\nAmb pocs dies la de Sadernes i la de St. Honorat!\nEts una experta en això d'escalar de nit!\nEs clar que en Tutu també en sap un munt d'enganxar cordes i coses d'aquestes.\nLo principal és que acabin bé!\nEns veïem a l vertical!\n6 de novembre de 2007 a les 19:38\nOstres!!!! a l'anterior post feia broma sobre la capacitat encigaladora del Pere!!! però si hi afegim l'Adrien....qui no recorda el capitol a la Agulla Dibona!!!Felicitats a l'Adrien per la recuperada de cordes!!!\nSi senyor un cap de setmana complert, tot i que no cal apurar tant els dies!! que tens tota la vida pel davant per escalar!!!\nDiuen que es espectacular no el rapel de Sant Honorat no¿?!?!?\n6 de novembre de 2007 a les 20:02\njeje m'agrada la nit ;-P\nAra el que m'agradaria és dormir a dalt de via i l'endemà, rappels cap abaix!Qui s'apunta? ..però ho deixarem pel bon temps :-)\nEl Rappel impressionant! Encara que de dia ha de ser espectacular pel paisatge que veus de nit té el seu encant.\nAra el primer que cal fer és preparar una bona motxilla d'ataque amb tot allò imprescindible i seguir grimpant!\n7 de novembre de 2007 a les 9:00\nGràcies a tots 3 per compartir-la amb mi....\n8 de novembre de 2007 a les 10:18\nQuina passada de dia i de nit! Jo que sempre he tingut por de que se'm faci de nit a la muntanya...que s'apartin les besties nocturnes que ja no em fa por res!\nGràcies a en Tutu i l'Adrien que amb la seva súper tècnica ens van treure de l'apuro! Tan de pujada com de baixada... que segons la ressenya és una via fàcil, però la Marta i jo vam flipar amb els "passets" d'artificial i les pedretes que s'anaven trencant mentre pujàvem.\nUna experiència IDÍLICA!!\n8 de novembre de 2007 a les 19:42\nJe,je,je... recient fet el curset i ja "pringeu" com els més experimentats... ja,ja,ja!\nAquest jovent ens retirarà a tots!!\n9 de novembre de 2007 a les 8:02\nCaram això si que és "bigwall"!! Sort que us ho agafeu amb alegria. Jo l'endemà m'hagués hagut de posar unes pinces als ulls per no adormir-me a la feina.\n14 de novembre de 2007 a les 23:42


Taula rodona: la transformació digital en el journey del metge | Multiplica\n25 de febrer de 2021 · 6 minuts de lectura\nEn un context de digitalització i COVID-19, com fan les empreses farmacèutiques per forjar una bona relació amb els metges?\nEn la primera taula rodona del sector farmacèutic organitzada per Multiplica, Alex Ruiz, el nostre Health Industry Global Head, va debatre sobre la digitalització del journey dels metges juntament amb Fernando Mota Echeverría i Noè Leteriely de Sanofi, Saúl Escobar de Bacher Zoppi, entre altres participants de la indústria farmacèutica de Mèxic.\nLa conversa va començar amb Alex Ruiz introduint com el COVID-19 va impulsar la transformació digital en la indústria i va canviar les regles del joc.\n«Segons un estudi de la consultora especialitzada IQVIA® (IQVIA® Research), a l’abril del 2020, el 89% dels metges preferien ser contactats per canals digitals, enfront del 34% que ho preferien en 2018».\nAquí et compartim les principals conclusions:\n1. Les estratègies omnicanals es tornen clau per a relacionar-se amb els metges\nAmb l’arribada de la pandèmia, va arribar el repte de digitalitzar-se per a aconseguir contactar amb els professionals mèdics i al seu torn continuar mantenint una comunicació pròxima i rellevant amb ells des del canal digital.\n“Des de l’administració dels representants comercials, la pandèmia ens va fer tornar a lo bàsic, a tenir una comunicació senzilla i efectiva… a generar impacte en els 5 minuts que et dóna el metge”, diu Saúl Escobar de Backer Zoppi.\nEn aquest context, la omnicanalitat es converteix en un aspecte clau en la relació amb els metges, i els canals digitals se sumen a l’equació per complementar i reforçar el missatge presencial dels representants comercials.\nEn paraules d’un altre participant, “L’oportunitat està a establir una estratègia digital omnicanal, on es complementi el missatge dels representants comercials – que no deixaran de ser importants”.\nPer més que els representants comercials continuïn sent el més important en aquesta relació, l’estratègia òptima s’aconsegueix quan s’utilitzen tots els canals disponibles, en major o menor mesura, i s’entén el pes de cada canal en el journey del metge.\n2. La segmentació dels metges permet personalitzar l’experiència\nSegmentar als metges segons diferents variables pot donar molts beneficis, com per exemple entendre la forma més adequada d’arribar a ells o saber quins tipus de medicaments són més propensos a prescriure als pacients.\nLes empreses farmacèutiques utilitzen diferents mètodes de segmentació. Fernando Mota, de Sanofi, ressalta:\n“La principal variable per la segmentació és com consumeix informació el metge… Nosaltres agafem una sèrie de canals per on pot arribar la informació al metge i els segmentem en perfils”. I agrega “Per exemple, un metge que consumeix els últims canals digitals generalment prescriu els medicaments més nous del mercat”.\nEl contacte amb el metge s’ha tornat complicat i cada vegada és més necessari perfilar-los per aconseguir un major nivell de personalització. Palanquejant-se en eines de Big Data i Machine Learning es poden generar experiències úniques en lliurar el missatge correcte, a la persona adequada, en el moment i lloc oportú.\nUn altre participant comenta:\n“És molt diferent el dia a dia d’un metge general a un especialista. És per això que és important mapejar el Journey del metge per a perfilar-lo i saber en quin moment es pot interactuar , ja sigui de manera digital o presencial, i amb quin missatge”.\n3. És possible mesurar ROI de les inversions digitals amb eines d’analítica avançada\nUna de les necessitats amb les quals es troben les farmacèutiques, és la d’aprofundir en eines de mesurament per entendre si la prescripció del metge està funcionant en els pacients, ja que generalment els nivells d’adopció i conversió són baixos.\nEn una enquesta de IQVIA® realitzada al juny de 2020 (IQVIA® Research, juny 2020), es va trobar que en un 53% dels casos calcular, el ROI és el principal impediment per implementar la transformació digital.\nNoè Leteriely, de Sanofi, esmenta:\n“Com es demostra que un webinar t’eleva el número de prescripcions, i per què hauria d’invertir en aquesta acció?”.\nA causa de les estrictes regulacions de la indústria farmacèutica, la informació dels centres mèdics i cadenes de farmàcies triga mesos a arribar a les bases de dades internes, i es dificulta el creuament de dades en general, la qual cosa obstaculitza poder mesurar l’impacte de les accions que es realitzen.\nA més es podria comptar amb diferents tècniques per conèixer l’impacte de les accions en les prescripcions, com per exemple un codi de descompte digital que se li pot donar al metge perquè traslladi al pacient i fixar-se si es va utilitzar en alguna farmàcia. I en un futur, es podrà comptar amb empreses de telemedicina on es veurà amb major precisió si un segment de metges va prescriure un medicament i l’eficàcia de la seva prescripció.\n4. És necessari dotar d’intel·ligència comercial a la força de vendes\nDes de les farmacèutiques, un dels grans reptes que tenen per davant és el d’empoderar als representants comercials perquè puguin arribar als metges amb una bona estratègia en la qual el canal digital jugui un paper clau, coneixent cada vegada més el comportament del metge i mesurant quines accions estan funcionant millor per a convertir-los en prescriptors.\nEn estar enfront del metge, el representant comercial ha de tenir molt en clar les 2 o 3 batalles que la seva empresa vol guanyar com a marca. Per a aconseguir-ho, estar dotat d’eines d’intel·ligència comercial es torna primordial.\nUn participant explica:\n“Estem explorant eines de Business Intelligence que els permeten als representants comercials tenir la data dels hàbits prescriptius dels metges actualitzada i fàcil de llegir”.\nNo obstant això, moltes vegades a les empreses els costa canviar el mindset de la força de vendes com a digitalització i adopció de noves tecnologies. Saúl Escobar de Bacher Zoppi afirma “És un tema de mindset… és un tema generacional… i és complicat estar tots alineats quan parlem d’estratègies de digitalització”.\nSi vols conèixer més sobre el journey del metge i la transformació digital de la indústria farmacèutica subscriu-te aquí al nostre newsletter


Sant Quirze comença un nou procés participatiu i obert a la ciutadania | elsot.cat\nSant Quirze comença un nou procés participatiu i obert a la ciutadania\nAvui s’obre el termini de votacions de la tercera edició dels Pressupostos Participatius\nAvui comença el termini de votacions dels Pressupostos Participatius 2018. Del 6 al 24 de setembre, i amb un simple procediment, el veïnat podrà escollir quina de les 44 propostes que finalment han estat validades tècnicament per passar a aquesta fase, vol fer realitat.\nEs tracta de projectes diversos que es poden classificar en tres àmbits temàtics: equipaments i recursos; espais i via pública; territori, mobilitat i medi ambient.\nLes votacions es poden fer en línia al web: www.consultes.santquirzevalles.cat, on també es troben les fitxes de cada projecte i informació sobre les edicions anteriors. També presencialment a les OAC de l’Ajuntament, als centres cívics de Can Feliu i la Torre Julià, al Casal d’Avis, Escola d’Adults i a la Biblioteca Municipal. Poden votar totes les persones empadronades al municipi, que tinguin 14 anys o més, fets abans de l’1 de setembre. De fet, l’edat ha estat una de les novetats d’aquesta edició, doncs fins ara podien votar els majors de 16 anys.\nCal remarcar que no hi ha un nombre limitat de propostes a votar, sinó que es poden votar les que es vulguin sempre que no se superi la bossa assignada de pressupost de 200.000€. Si una proposta votada ja té aquest import, no se’n podran votar més. Igualment també s’admetran les votacions en què la suma\nno arribi a 200.000€.\nEl projecte dels pressupostos participatius és un procés que es va iniciar l’any 2016 i que s’ha consolidat en el marc dels projectes de participació ciutadana.\nUna iniciativa que ha donat l’oportunitat a ciutadania i entitats d’exposar propostes que resolguin alguna necessitat o millorin el poble.\nPer tal de garantir la transparència de tot el procés, abans de la recollida de propostes, es constitueix la Comissió de Garanties dels Pressupostos Participatius. Aquest és un òrgan de participació, seguiment i consulta permanent del procés. La Comissió està formada per representants d’entitats, tècnics municipals, representants del grups polítics municipals i ciutadans i ciutadanes a títol individual. Durant la recollida de propostes s’ha acompanyat el procés amb sessions informatives a la ciutadania, diferents col·lectius i entitats.\nFins al moment, s’han realitzat la majoria de propostes de 2016, excepte la Via Verda que està en fase de licitació i altres en execució. Una de les últimes en materialitzar-se ha estat el parc saludable de la gent gran.\nPel que fa als Pressupostos Participatius de 2017, s’està treballant en els projectes següents: compra d’equipament per a emergències de Protecció Civil; recursos de suport a infants amb TEA; instal•lació de més bancs al municipi; instal•lació d’un parc de cal•listènia a l’aire lliure; ampliació i renovació de la\nzona de jocs infantils del parc de les Morisques; instal•lació de més pistes esportives per a la pràctica del bàsquet i instal•lació d’un parc infantil al voltant de l’escola Lola Anglada.